**Մարիանո Դամիան Բարբոսա** (իսպ.՝ **Mariano Damián Barbosa**, հուլիսի 27, 1984(1984-07-27), Լանուս, Բուենոս Այրես, Արգենտինա), արգենտինացի ֆուտբոլիստ, իսպանական «Վիլյառեալ» ակումբի դարպասապահ։

Ակումբային կարիերա
------------------

Բարբոսան սկսել է իր պրոֆեսիոնալ կարիերան «Բանֆիլդ» ակումբի կազմում։ Նա հետզհետե տեղ գրավեց հիմնական կազմում և ակումբում անցկացրեց երեք մրցաշրջան։ 2005 թվականին Մարիանոն տեղափոխվել է իսպանական «Վիլյառեալ»։ Նրա տրանսֆերի արժեքը կազմել է 2 միլիոն եվրո։ Բարբոսան եղել է թիմի երկրորդ դարպասպահը Սեբաստիան Վիերայից հետո։ Օգոստոսի 28-ին «Օսասունայի» դեմ խաղում Մարիանոն կատարել է իր դեբյուտը Լա լիգայում։ Դիեգո Լոպեսի՝ «Վիլյառեալ» տեղափոխվելուց հետո Բարբոսան որոշել է հեռանալ ակումբից և տեղափոխվել «Ռեկրեատիվո»։ Հիմնական դարպասապահ Ստեֆանո Սորենտինոյի լավ խաղի պատճառով Մարիանոն երբեք դուրս չի եկել դաշտ։

2008 թվականին Բարբոսան վերադարձել է հայրենի երկրի «Էստուդիանտես» ակումբ։  Նոյեմբերի 16-ին «Արգենտինոս Ջունիորսի» ակումբի դեմ հանդիպման ժամանակ նա կատարել է իր դեբյուտը արգենտինական Պրիմերայում։ Խաղային պրակտիկա ստանալու համար Մարիանոն վարձակալական հիմունքներով 2009 թվականի սկզբին տեղափոխվել է «Ռիվեր Պլեյտ» ակումբ։ Մարտի 8-ին Սարանդիի «Արսենալի» դեմ խաղում նա կատարել է իր դեբյուտը նոր ակումբի կազմում։

Նույն տարվա ամռանը Մարիանոն տեղափոխվել է մեքսիկական «Ատլաս» ակումբ։ Օգոստոսի 17-ին «Ամերիկա» ակումբի դեմ խաղում նա կատարել է իր դեբյուտը մեքսիկական Պրիմերայում։ Մեքսիկայում կարիերան ավարտելուց հետո Բարբոսան վերադարձել է Իսպանիա։ 2010 թվականի ամռանը նա դարձել է «Լաս Պալմաս» ակումբի խաղացող։ Օգոստոսի 28-ին ակումբի կազմում նա մասնակցել է Տարագոնայի «Խիմնաստիկի» դեմ կայացած հանդիպմանը։ Կանարյան կղզիների թիմի կազմում Բարբոսան խաղացել է չորս մրցաշրջան՝ մասնակցելով ավելի քան 150 հանդիպման։

2014 թվականին ավարտվել է ակումբի հետ Մարինոյի պայմանագրի ժամկետը, և նա տեղափոխվել է «Սևիլյա» որպես ազատ գործակալ։ Օգոստոսի 23-ին «Վալենսիայի» դեմ խաղում նա կատարել է իր դեբյուտն ակումբիկազմում։ Մրցաշրջանի ավարտին Բարբոսան դարձել է Եվրոպայի լիգայի հաղթողը «Սևիլյայի» կազմում։ 2015 թվականի ամռանը Բարբոսան վերադարձել է «Վիլյառեալ»։

Միջազգային կարիերա
------------------

2003 թվականին Արգենտինայի երիտասարդական հավաքականի կազմում Բարբոսան ԱՄԷ-ում անցկացվող աշխարհի երիտասարդական առաջնությունում գրավել է չորրորդ տեղը։  Մրցաշարի 1/16 եզրափակչում նա մասնակցել է Եգիպտոսի երիտասարդական հավաքականի դեմ խաղն՝ փոխարինելով դարպասապահ Գուստավո Էբերտոին։

Ձեռքբերումներ
-------------

**Ակումբային**

Իսպանիա **«Սևիլյա»**

* 2Արծաթե մեդալակիր ՈւԵՖԱ Սուպերգավաթի արծաթի մեդալակիր - 2014
* ՈւԵՖԱ Եվրոպայի լիգայի հաղթող - 2014/2015

Ծանոթագրություններ
------------------

1. 1 2  FBref.com(բազմ․)
2. 1 2  Արգենտինական ֆուտբոլի տվյալների շտեմարան (իսպ.)
3. 1 2  As (իսպ.) — Madrid: Grupo Prisa, 1967. — ISSN 1888-6671
4. ↑  «Осасуна VS. Вильярреал 2:1» (ռուսերեն). soccerway.com. 2005 թ․ օգոստոսի 28.
5. ↑  «Архентинос Хуниорс VS. Эстудиантес 5:0» (ռուսերեն). soccerway.com. 2008 թ․ նոյեմբերի 16.
6. ↑  «Ривер Плейт VS. Арсенал Саранди 3:1» (ռուսերեն). soccerway.com. 2009 թ․ մարտի 8.
7. ↑  «Америка VS. Атлас 2:1» (ռուսերեն). soccerway.com. 2009 թ․ օգոստոսի 17.
8. ↑  «Лас-Пальмас VS. Химнастик 3:2» (ռուսերեն). soccerway.com. 2010 թ․ օգոստոսի 28.
9. ↑  «Вратарь «Лас-Пальмас» Барбоса перейдет в «Севилью»» (ռուսերեն). sports.ru. 2014 թ․ հուլիսի 15.
10. ↑  «Севилья VS. Валенсия 1:1» (ռուսերեն). soccerway.com. 2014 թ․ օգոստոսի 23.
11. ↑  «Мариано Барбоса вернулся в «Вильярреал»» (ռուսերեն). sports.ru. 2015 թ․ հուլիսի 9.
12. ↑  «Аргентина (до 20) VS. Египте (до 20) 2:1» (ռուսերեն). fifa.com. 2003 թ․ դեկտեմբերի 8.

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Argentine League statistics
* BDFutbol profile
* Medio Tiempo stats
* Ֆուտբոլիստի էջը sports.ru կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · BDFutbol · FootballDatabase.eu · Soccerbase (խաղացող) · Soccerway · Transfermarkt (խաղացող) · Transfermarkt (մարզիչ) · ՖԻՖԱ |

 |